**SKUODO RAJONO SAVIVALDYBĖS PEDAGOGINĖ PSICHOLOGINĖ TARNYBA**

(viešojo sektoriaus subjekto pavadinimas)

**2023 METŲ VEIKLOS ATASKAITA**

2024 01 15

Skuodas

**VADOVO PRANEŠIMAS**

Svarbu pastebėti, kad įgyvendinant pokyčius, reikalingus įtraukties švietime plėtrai, kertiniai yra keli aspektai:

1. Mokinys turi ugdytis maksimaliai jo individualius poreikius atitinkančioje aplinkoje.

2. Mokykla turi užtikrinti kokybišką ugdymą ir pagalbos teikimą visiems mokiniams.

3. Tėvai atsižvelgę į vaiko ugdymosi ir kitus poreikius, specialistų rekomendacijas turi parinkti vaiko poreikius geriausiai atitinkančią mokyklą.

4. Valstybės institucijos, savivaldybės ir mokyklos turi siekti pastovios ir nuoseklios įtraukties švietime plėtros bei tinkamai administruoti išteklius.

Vadovaujantis Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų planu, patvirtintu Lietuvos Respublikos švietimo, mokslo ir sporto ministro 2021 m. spalio 14 d. įsakymu Nr. V-1879 „Dėl pasirengimo įgyvendinti švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451 straipsniu nuostatas 2021–2024 metų veiksmų plano patvirtinimo“, Skuodo rajono strateginiame plėtros plane numatytu uždaviniu ,,Sukurti saugią ir pritaikytą aplinką mokiniams, turintiems specialiųjų ugdymosi poreikių, pagerinti švietimo pagalbos teikimą“ numatytos priemonės rengiantis įtraukiajam ugdymui.

UNESCO apibrėžimas įtraukųjį ugdymą įvardija kaip ilgalaikį ir kompleksišką procesą, kurio tikslas – suteikti kokybišką ugdymą kiekvienam besimokančiajam, pripažįstant ir gerbiant skirtybes, atsižvelgiant į kiekvieno talentus, gebėjimus, poreikius, mokinio ir bendruomenės lūkesčius, panaikinant visas diskriminacijos švietimo srityje formas bei mokymosi barjerus. Siekis yra sukurti mokyklą, kurioje būtų pastebėti ir atliepti kiekvieno mokinio poreikiai, sukurta saugi mokymosi aplinka.

Skuodo rajono savivaldybėje veikia dar 11 ugdymo įstaigų (3 gimnazijos, 1 progimnazija, 3 vaikų lopšeliai-darželiai, 2 neformaliojo vaikų švietimo mokyklos, profesinė mokykla, pedagoginė psichologinė tarnyba), Informacinis švietimo centras.

Švietimo pagalbos mokiniui prieinamumas ir kokybiškas jos teikimas yra vienas iš pagrindinių aspektų rengiantis įtraukiajam ugdymui.

Pedagoginės psichologinės pagalbos teikimo sistemą sudaro mokykla, pedagoginį psichologinį vertinimą atliekančios įstaigos, regioniniai specialiojo ugdymo centrai ir Lietuvos įtraukties švietime centras. Pedagoginės psichologinės pagalbos teikimas yra paremtas šiomis pagrindinėmis nuostatomis:

1. Švietimo pagalba, atliepianti mokinio poreikius ir interesus.

2. Švietimo pagalba – kuo arčiau mokinio.

3. Ugdymas ir švietimo pagalbos teikimas vyksta mokytojams ir specialistams dirbant komandiniu principu.

4. Sutelkti specialistų pajėgumai.

5. Švietimo pagalbos teikimo ir ugdymo procese dalyvauja tėvai.

6. Aiškus funkcijų ir atsakomybių pasidalijimas tarp įstaigų.

# Prioritetai

* Teikti metodinę pagalbą rajone dirbantiems psichologams, įtraukiant ne tik mokyklų, bet ir viso rajono psichologus
* Stiprinti paslaugų kokybę, siekiant kokybiškesnio darbo bei priemonių įvairovės, dirbant su SUP turinčiais vaikais- įrengti relaksacijos kambarį.
* Įtraukiojo ugdymo įgyvendinimas bendrojo ugdymo mokyklose
* Individuali psichologinė pagalba mokiniams mokyklose

Atlikta pedagoginių, psichologinių, logopedinių vertinimų – 268, su VISCH- III tyrimai- 33, Achenbach 2001 tyrimas- 2, VBMĮ- 1, Bender Gestalt II tyrimas- 8, Disc- 33 ir k.t., moksleiviams skirtas pritaikytas arba individualus ugdymas, skirta spec. pedagogo, logopedo, psichologo, socialinio pedagogo, mokytojo padėjėjo pagalba. Suteikta individualių konsultacijų – 621, pravesta grupinių užsiėmimų – 5. Pagal pateiktus mokyklos direktoriaus prašymus išrašytos 6 pažymos dėl ugdymo pasiekimų patikrinimo pritaikymo mokiniams, turintiems specialiųjų ugdymosi poreikių.

Pravestos klasės valandėlės – grupiniai užsiėmimai vaikams: “ Krizinė situacija po vieno iš vaikų tėvo savižudybės“, „Streso valdymas prieš egzaminus“, pokalbių su mokinių grupėmis organizavimas patyčių prevencijos, emocijų pažinimo ir tinkamo reiškimo, konflikto sprendimo, krizių išgyvenimų ir kitomis temomis (6k.).Patyčių prevencija – paskaitos diskusijos mokiniams skirti visuotinei akcijai „Savaitė be patyčių“, užsiėmimų ciklas „Kiekvienas skirtingas- kiekvienas reikalingas“. Ugdymo specialistas, psichologams pravedėme dailės, Maidfulness terapijas (6k.), organizuota kitokia pamoka – dailės terapijos užsiėmimas tema “Emocijų raiška taikant dailės terapijos metodą“. Vyko stebėjimai pamokose. Buvo teikiama informacija interneto puslapyje, ruošiamos rekomendacijos mokytojams, lankstinukai tėvams. Stendas, publikacijos, straipsniai: „mes prieš patyčias“, “elektroninės patyčios“, “psichologinis atsparumas“, „krizių valdymas“. Tarnybos psichologai individualiai ir grupėse konsultavo vaikus turinčių bendravimo, emocijų, elgesio, savivertės ir kitų psichologinių problemų, dirbo su vaikais, išgyvenančiais krizę, turinčiais suicidinių minčių. Taip pat vyko intensyvus darbas su vaikais, kurie patyrė įvairių psichologinių sunkumų – somatizuotas nerimas, savęs pažinimas, santykiai su tėvais, bendraamžiais, netinkamas elgesys, baimė ir nerimas, mokinių ir mokytojų konfliktai, piknaudžiavimas kvaišalais ir kiti įvairūs klausimai. Konsultuoti tėvai dėl vaikų problemų sprendimo klausimais (97k.), mokytojus (15 k.),

Glaudžiai bendraujame su švietimo pagalbos specialistams, aptarti konkretūs atvejai, tariamės dėl tolimesnės pagalbos mokiniams. Siekiant užtikrinti efektyvesnę aktualios informacijos bei gerosios patirties sklaidą tarp tarnybos ir ugdymo įstaigų specialistų aktyviai dalyvaujame spec. pedagogų, logopedų metodiniuose pasitarimuose, analizuojame iškilusias problemas.

2023m. gegužės mėn. dalyvavome kaip partneriai organizuojamame socialinių pedagogų renginyje šventėje vaikams –„Saugus vaikas – laimingas vaikas“ kur Skuodo PPT stotelėje vaikų laukė įvairios užduotys, reikalaujančios komandinio darbo priimti geriausius sprendimus, norint pasiekti rezultato. Vėliau vaikai buvo apdovanoti atminimo prizais.

Dalyvavome miesto šventėje „Augu po Skuodo dangum“ partneriais, buvo įkurta PPT stotelė, kurioje vaikai atliko įvairias užduotis ir gavo prizus. Taip pat dalyvavome šventinėje miesto eisenoje „Skuodui 770“ pažymėti.

Birželio 21d. mus aplankė Šiaulių pagalbos tarnybos darbuotojai. Tema „Kolegialaus bendravimo galimybės siekiant įstaigos veiklos kokybės gerinimo“. Susitikimo metu buvo aptartos aktualios temos, pasidalinta darbo patirtimi su kolegomis.

Užtikrinti veiksmingą švietimo pagalbą SUP turintiems vaikams parengtos individualios rekomendacijos pedagogams, kuriose pateikti konkretūs patarimai, kaip išryškinti stipriąsias ir silpnąsias puses, susidaryti mokymosi strategijas, kur atkreipti dėmesį.

PPT tinklapyje nuolat papildoma informacija. Sukūrėme PPT Skuodas facebook tinklapį, kuriame nuolat pildoma informacija aktualiomis temomis lavinimui, kalbos plėtotei, įvairi informacija mokytojams, tėvams, vaikams.

Subūrėme rajono psichologus, pravedėme 3 supervizijas – intervizijas, kurių metu buvo analizuojami konkretūs atvejai, pasidalinta patirtimi, spendžiamos iškilusios problemos.

Nuolat kaupiami, analizuojami specialiųjų ugdymosi poreikių mokinių duomenys, kalbos ir kalbėjimo sutrikimų turinčius mokinius, derinami jų sąrašai bei analizuojami rezultatai.

Tarnybos specialistai nuolat dalyvauja mokymuose, kelia kvalifikaciją, nuolat vyksta atvejų aptarimai, analizė apie vaikų galias, sunkumus ir jų ugdymo pritaikymą.

Tarnybos veiklos prioritetas – didinti švietimo pagalbos veiksmingumą šeimai ir vaikui, turintiems specialiųjų ugdymosi poreikių ir psichologinių problemų, teikti kokybišką pagalbą pedagoginei bendruomenei.

Parengtas 2023 -2025 metų strateginis planas. Buvo sudaryta darbuotojų darbo grupė, kurioje analizavome tarnybos tikslus, uždavinius, atlikome analizę, numatėme gaires tolimesniam darbui.

Šiais metais buvome numatę įsirengti relaksacijos kambarį, kuriame vaikai galėtų geriau pasijusti, praleisti laiką, atsipalaiduoti, nusiraminti. Turime smart lentą kurioje paleidžiame relaksacinę muziką su vaizdais, nupirkome burbulų vamzdį, akvariumą su medūzomis, šviečiantį ir kvepiantį difuzorių, šviečiančius kubus, roletus. Dabar atėję vaikai gali nusiraminti, apsiprasti su aplinką, mamos belaukiant vaikučių taip pat gali relaksuoti. Kitais metais norime dar daugiau nupirkti priemonių į šį kambarį.

**STRATEGINIŲ IR VEIKLOS TIKSLŲ ĮGYVENDINIMAS**

Įstaiga įgyvendina Skuodo rajono savivaldybės 2023–2025 m. strateginį veiklos planą, patvirtintą Skuodo rajono savivaldybės 2022-12-22 sprendimu Nr. T9-207.

1 programos „Ugdymo kokybės ir mokymosi aplinkos užtikrinimo programa“

1.1. tikslo „Užtikrinti kokybišką ugdymo programų vykdymą ir prieinamumą“

1.1.4. uždavinio „Užtikrinti pedagoginės-psichologinės pagalbos prieinamumą visiems ugdymo įstaigų bendruomenių nariams“.

1.1.4.1. priemonės „Pedagoginės-psichologinės tarnybos veiklos organizavimo užtikrinimas“ įgyvendinimas.

1 lentelė. Vertinimo rodiklių planinės ir faktinės reikšmės

|  |  |  |  |  |  |  |
| --- | --- | --- | --- | --- | --- | --- |
| Rodiklio pavadinimas, mato vienetas | Planinės rodiklio reikšmės | | | Faktiniai duomenys | | Komentarai  (*priežastis, kodėl rodiklio reikšmė nepasiekta ar reikšmingai viršyta ir pan.)* |
| 2023 m. | 2024 m. | 2025 m. | 2022 m. | 2023 m. |
| Paslaugų gavėjų skaičius | 790 | 790 | 790 | 802 | 889 | Pokytis – padidėjo 10,85% (padidėjo poreikis tiek vertinimui, tiek konstultacijoms) |
| Iš jų: |  |  |  | vertinimų – 192, konsultacijų - 610 | vertinimų – 268, konsultacijų - 621 | Pokytis – padidėjo 39,58% (daugiau buvo nukreipta vaikų vertinimui)  Pokytis padidėjo – 1,8% |

Pokytis matomas 2022m., nes vertinimų ir konsultacijų suteikta mažiau dėl Covido, kontaktas buvo apribotas, o nuotoliu ne visi norėjo.

2 lentelė. Informacija apie prioritetų įgyvendinimą

|  |  |
| --- | --- |
| Prioritetas | Įgyvendintų veiksmų ir priemonių aprašymas |
| Aplinką tausojančių priemonių diegimas |  |
| Papildomų finansavimo šaltinių pritraukimas veiklos ir infrastruktūros projektų finansavimui | Papildomos lėšos - labdaros paramos |

Grafikas Labdaros - paramos lėšos

3 lentelė. Priemonės įgyvendinimui skirtų asignavimų panaudojimas, 2023 m.

|  |  |  |  |  |  |
| --- | --- | --- | --- | --- | --- |
| Priemonės kodas | Priemonės pavadinimas | Asignavimų panaudojimas (tūkst. Eur) | | | |
| Asignavimų planas | Patikslintas asignavimų planas\* | Panaudota  asignavimų | Panaudota asignavimų (proc.)\*\* |
| 3. | Ugdymo proceso organizavimas ir vykdymas Skuodo rajono pedagoginėje psichologinėje tarnyboje | 122,0 | 121,5 | 121,0 | 99,6 |

Pastaba: Dėl mokymo lėšų perskirstymo 2023 m. rugsėjo 1 d. mokymo lėšų planas buvo sumažintas 520 Eurų.

Įgyvendinant 2023 metų savo išsikeltus tikslus stengėmės, kad visi kurie kreipėsi dėl vertinimo bei pagalbos teikimo gautu šią pagalbą. 2023 metais pedagoginės psichologinės tarnybos prioritetas, kad kuo greičiau būtų įvertinti vaikai turintys SUP, kad pedagoginė, psichologinė pagalba būtų kokybiška ir efektyvi, tiek kontaktiniu, tiek nekontaktiniu būdu.

Ateinančius metais toliau tęsime darbą - kuruoti psichologus, dirbančius rajono mokyklose ir darželiuose, vykdysime psichologams supervizijas - intervizijas. Padidės psichologinės pagalbos kokybė: įvertinimas, kokybė, konsultavimas, švietimas, psichologinių problemų prevencija mikroklimatui gerinti. Pagerėjusi psichologinės pagalbos kokybė (aptarimas – gyžtamojo ryšio anketa).

Siekiant sudaryti sąlygas veiksmingam įtraukiąjam ugdymui, įvertinti paslaugų ir pagalbos poreikį vaikui, jo tėvams nuolat teiksime kokybiškas koordinuotas švietimo pagalbos paslaugas. Stiprinsime pagalbą mokyklų pedagogams, specialistams dirbant su specialiųjų poreikių vaikais bendroje klasėje. Dalyvausime rengiamame 40 val. programoje, kaip parteriai, vykdytojai. Kartu su kurčiųjų ir neprigirdinčiųjų centru suorganizuoti specialistams pagalba su vaikais kurie turi kochliarinius implantus. Stiprinti paslaugų kokybę gerinant darbuotojams darbą dirbant su specialiųjų ugdymosi poreikių turinčiais vaikais. Papildysime įrengtą relaksacijos kambarį, kuriame vaikai galėti geriau pasijusti, praleisti laiką, atsipalaiduoti, nusiraminti. Taip pat dalyvausime nevyriausybinių organizacijų projekte kuriame planuojame vesti specialiųjų poreikių vaikams įvairiais terapijas, ugdyti jų dėmesingumą, mokyti bendravimo grupėje, stiprinti psichologinį atsparumą.

*(Pareigos) (Parašas) (Vardas ir pavardė)*

––––––––––––––––––––